b'\n_START_ARTICLE_\nDerancistrachroma\n_START_SECTION_\nUtseende\n_START_PARAGRAPH_\nEn middelsstor (typeeksemplaret er 23 millimeter langt og 9 millimeter bredt), kraftig, kullsvart trebukk. Arten er meget karakteristisk og kan ikke forveksles med noen annen trebukk (det gjelder i alle fall hunnen). Antennene er noe lengre enn hode + pronotum og svakt sagtakkede. Hodet er sekskantet, med en dyp men noks\xc3\xa5 smal, V-formet midtfure i pannen. Denne furen er kledt med lyse skjell i bunnen. Pronotum er mye bredere enn langt, med rundede, kraftig sagtakkede sider, foran bakhj\xc3\xb8rnene kraftig innsnevret. Med unntak av to blanke kn\xc3\xb8ler er pronotum tett kledt av elfenbenshvite h\xc3\xa5r som sitter samlet i dusker. Dekkvingene er litt tilsmalnende bakover med nesten rettviklede (litt avrundede) "skuldre", uten opph\xc3\xb8yde ribber.\n_START_SECTION_\nLevevis\n_START_PARAGRAPH_\nDet eneste kjente eksemplaret ble kj\xc3\xb8pt p\xc3\xa5 Internet, uten noen form for biologisk informasjon bortsett fra funnstedet.\n_START_SECTION_\nUtbredelse\n_START_PARAGRAPH_\nArten er bare kjent fra Den dominikanske republikken. Forel\xc3\xb8pig er det bare kjent ett enkelt, hunn-eksemplar.'